Simonas Kobeckas

Simonas Kobeckas (1911 m. rugpjūčio 16 d. Trakai – 1985 m. gegužės 10 d. Vilnius) – Lietuvos karaimų poetas, dramaturgas.

 Biografija 
Duktė Halina Kobeckaitė. Apie 1930 m. baigė kelininkystę Vilniaus technikos mokykloje. 1930–1939 m. vadovavo kelių tiesimo darbams Vilniaus, Lucko apskrityse. 1939 m. Lietuvai atgavus Vilnių grįžo į Trakus. Po Antrojo pasaulinio karo vadovavo 1945–1946 m. Trakų, 1946–1948 m. Mažeikių, 1948–1955 m. Šiaulių-Joniškio kelių ruožo valdyboms, nuo 1956 m. dirbo inžinieriumi Santechnikos darbų treste Vilniuje.

Lenkijos okupacijos metais aktyvus Trakų karaimų bendruomenės mėgėjų teatro iniciatorius, parašė pjesių, vodevilių, intermedijų, lyrinių eilėraščių. Eilėraščiai spausdinti karaimų poezijos rinkinyje Karaimų eilės (Karaj jyrlary 1989 m.), su vertimais į lietuvių kalbą rinkinyje „Į Trakus paukščiu plasnosiu“ (Čypčychlej učma Trochka 1997 m.). Parašė velionio atminimui pagerbti skirtų raudų (atliekamos per laidotuves), satyrinių eilėraščių, epigramų, humoristinių baladžių. Didesnė dalis kūrybos liko rankraščiuose.

 Šaltiniai 

Kategorija:Lietuvos inžinieriai
Kategorija:Lietuvos poetai
Kategorija:Lietuvos karaimų poetai
Kategorija:Lietuvos rašytojai humoristai
Kategorija:Lietuvos kelininkai